b"\n_START_ARTICLE_\nCodi de bones pr\xc3\xa0ctiques sobre refer\xc3\xa8ndums\n_START_PARAGRAPH_\nEl Codi de bones pr\xc3\xa0ctiques sobre refer\xc3\xa8ndums s\xc3\xb3n un seguit de recomanacions adoptades pel Consell d'Europa per a les Eleccions Democr\xc3\xa0tiques en la seva 19a reuni\xc3\xb3 (Ven\xc3\xa8cia, 16 de desembre de 2006) i la Comissi\xc3\xb3 de Ven\xc3\xa8cia en la seva 70a sessi\xc3\xb3 plen\xc3\xa0ria (Ven\xc3\xa8cia, 16-17 de mar\xc3\xa7 de 2007).\n_START_SECTION_\nVot lliure\n_START_PARAGRAPH_\nLa q\xc3\xbcesti\xc3\xb3 subjecta a votaci\xc3\xb3 ha d'\xc3\xa9sser clara; no ha d'induir a l'error; no ha de suggerir algun tipus de resposta; els electors han d'estar informats dels efectes del refer\xc3\xa8ndum; ha de permetre's que es respongui a les preguntes formulades amb \xe2\x80\x9cs\xc3\xad\xe2\x80\x9d, amb \xe2\x80\x9cno\xe2\x80\x9d, o amb un vot en blanc.\n_START_SECTION_\nPercentatge de participaci\xc3\xb3 (Qu\xc3\xb2rum)\n_START_PARAGRAPH_\nBasada en la seva experi\xc3\xa8ncia a l'\xc3\xa0rea de refer\xc3\xa8ndums, la Comissi\xc3\xb3 de Ven\xc3\xa8cia ha decidit recomanar que no s'emeti cap disposici\xc3\xb3 en relaci\xc3\xb3 amb les regles del percentatge de participaci\xc3\xb3._NEWLINE_Un qu\xc3\xb2rum necessari m\xc3\xadnim (m\xc3\xadnim percentatge) pot generar que els opositors de la proposta s'abstinguin en comptes de votar en contra. Per exemple, si el 48% dels electors estan a favor de la proposta, 5% en contra, i 47% s'abstenen, el percentatge opositor podria deixar de participar per imposar el seu punt de vista, malgrat que realment constitueix una minoria. A m\xc3\xa9s, la seva abs\xc3\xa8ncia en la campanya tendir\xc3\xa0 a augmentar el nombre d'abstencions i, per tant, la probabilitat que el qu\xc3\xb2rum no es completi. Fomentar tant l'abstenci\xc3\xb3 com la imposici\xc3\xb3 del punt de vista d'una minoria no \xc3\xa9s saludable en una democr\xc3\xa0cia (punt III.7.a). Addicionalment, existeix la intenci\xc3\xb3 de falsejar el percentatge de participaci\xc3\xb3 m\xc3\xadnim necessari enfront d'una feble oposici\xc3\xb3._NEWLINE_Un qu\xc3\xb2rum d'aprovaci\xc3\xb3 (acceptaci\xc3\xb3 per un m\xc3\xadnim percentatge dels electors registrats) pot arribar tamb\xc3\xa9 a ser inconcl\xc3\xbas. Pot ser tan alt dificultant en exc\xc3\xa9s la possibilitat d'un canvi. Si un text s'aprova \xe2\x80\x93fins i tot per un marge substancial\xe2\x80\x93 per una majoria d'electors sense que sigui aconseguit el percentatge requerit, la situaci\xc3\xb3 pol\xc3\xadtica s'enrareix extremadament, ja que la majoria sentir\xc3\xa0 que ha estat privada de la vict\xc3\xb2ria sense justa ra\xc3\xb3; el risc que una proporci\xc3\xb3 d'un m\xc3\xadnim necessari (turn-out rate) sigui falsificada \xc3\xa9s el mateix que per a un qu\xc3\xb2rum amb un m\xc3\xadnim necessari."